b'\n_START_ARTICLE_\nLisice za vklepanje\n_START_SECTION_\nPlasti\xc4\x8dne zatege\n_START_PARAGRAPH_\nZnane tudi kot (ang.) wrist ties, riot cuffs, plasticuffs, flexicuffs, flex-cuffs, tri-fold cuffs, zapstraps, zipcuffs, zip-strips so lahke, plasti\xc4\x8dne zatege (vezice) za enkratno uporabo. Ker jih policisti in vojaki lahko nosijo v velikem \xc5\xa1tevilu, so primerne za situacije, kjer je potrebno ve\xc4\x8dje \xc5\xa1tevilo sredstev za vklepanje ter vezanje, na primer mno\xc5\xbei\xc4\x8dni protesti. _NEWLINE_V zadnjih letih so letalske dru\xc5\xbebe za\xc4\x8dele uporabljati plasti\xc4\x8dne zatege za vezanje mote\xc4\x8dih oziroma nevarnih potnikov med poletom. Ker se plasti\xc4\x8dnih zateg ne da odkleniti se jih lahko sname samo, \xc4\x8de jih prere\xc5\xbeemo. Zaradi tega se smatrajo kot manj ekonomi\xc4\x8dno sredstvo za vklepanje in vezanje.\n_START_SECTION_\nNo\xc5\xbene lisice\n_START_PARAGRAPH_\nKo vklenjena oseba ka\xc5\xbee znake agresivnega obna\xc5\xa1anja, se ji lahko nadene no\xc5\xbene lisice. Nekatere no\xc5\xbene lisice se lahko z verigo pove\xc5\xbeejo z lisicami na zapestjih._NEWLINE_Ker lahko s tem na\xc4\x8dinom vklepanja pride do pozicijske asfiksije, se ta na\xc4\x8din vklepanja uporablja redko ali pa sploh ne.\n_START_SECTION_\nKlju\xc4\x8di\n_START_PARAGRAPH_\nVelika ve\xc4\x8dina lisic se lahko odklepa z enakim univerzalnim klju\xc4\x8dem za lisice. S tem se poenostavi transport zapornikov. Vendar, obstajajo izdelovalci lisic za vklepanje, ki uporabljajo klju\xc4\x8de na osnovi druga\xc4\x8dnih standardov. Lisice za maksimalno varnost se odklepajo s specialnim klju\xc4\x8dem. Klju\xc4\x8di zapestnih lisic po navadi ne odklepajo lisic za na palce.\n_START_SECTION_\nPolo\xc5\xbeaj rok\n_START_PARAGRAPH_\nV preteklosti so policisti vklepali osebe z rokami spredaj, vendar od pribli\xc5\xbeno sredine 1960-ih let, je vklepanje za hrbtom postal standard. Danes velika ve\xc4\x8dina akademij u\xc4\x8di policiste vklepanja oseb tako, da ima vklenjena oseba dlani obrnjena na ven. Vseeno pa nekatere policijske organizacije uporabljajo vklepanje z dlanmi skupaj, kar prepre\xc4\x8duje radialno nevropatijo oziroma sindrom zapestnega prehoda med no\xc5\xa1enjem lisic dlje \xc4\x8dasa. _NEWLINE_Lisice se nadene tako, da so luknje klju\xc4\x8davnice obrnjene navzgor stran od prstov. S tem se ote\xc5\xbei samostojno odklepanje lisic osebi, ki jih nosi._NEWLINE_No\xc5\xa1enje lisic pove\xc4\x8da nevarnost ter verjetnost po\xc5\xa1kodb med padci, saj se oseba, ki jih nosi, ne more ujeti z rokami, zato morajo biti policisti med obravnavo vklenjene osebe \xc5\xa1e posebej pazljivi in jo varovati pred padci. Prav tako morajo paziti na tesnost lisic, da ne pride do nevropatije._NEWLINE_Policist je odgovoren za osebo, kateri je nadel lisice. Nevarnost, da oseba izgubi ravnote\xc5\xbeje, je ve\xc4\x8dje, ko ima roke vklenjene za hrbtom. Vendar ko ima oseba vklenjene roke pred sabo je nevarnost, da jih uporabi kot oro\xc5\xbeje, ve\xc4\x8dja kot ko jih ima vklenjene za hrbtom. _NEWLINE_Za zapornike, ki jih transportirajo na zunanje lokacije, na primer na sodi\xc5\xa1\xc4\x8de, v bolni\xc5\xa1nico in tako dalje, se lahko uporabi kombinacijo spredaj vklenjenih lisic ter pasu, s katerim so lisice povezane. S tem ostanejo roke vklenjene osebe vedno blizu njihovega pasu, hkrati pa ima vklenjena oseba ve\xc4\x8d udobja med dalj\xc5\xa1im no\xc5\xa1enjem lisic. Prav tako taka kombinacija vklepanja pove\xc4\x8da varnost policistom, ki imajo tako osebo v postopku.'